pythainlp/thai-wiki-dataset-v4 huggingface dataset:
ประเทศไทยในโอลิมปิกฤดูหนาว 2014

ประเทศไทยเข้าร่วมการแข่งขันกีฬาโอลิมปิกฤดูหนาว 2014 ณ โซชี ประเทศรัสเซีย ระหว่างวันที่ 7–23 กุมภาพันธ์ ค.ศ. 2014 โดยมีนักกีฬา 2 คน ได้แก่ คเณศ สุจริตกุล และวาเนสซา วนากร ทั้งคู่แข่งขันในสกีลงเขา ประเทศไทยเข้าร่วมแข่งขันโอลิมปิกฤดูหนาวเป็นครั้งที่สาม และเป็นครั้งแรกนับตั้งแต่ 2006 หลังไม่ได้เข้าร่วมแข่งขันโอลิมปิกฤดูหนาว 2010 ณ แวนคูเวอร์ บริติชโคลัมเบีย ประเทศแคนาดา
เบื้องหลัง.
ประเทศไทยเข้าร่วมการแข่งขันกีฬาโอลิมปิกครั้งแรกในโอลิมปิกฤดูร้อนในปี 1952 ที่เมืองเฮลซิงกิ และได้เข้าร่วมการแข่งขันโอลิมปิกฤดูร้อนทุกครั้งนับแต่นั้นมา ยกเว้นโอลิมปิกฤดูร้อนปี 1980 ที่ถูกคว่ำบาตร พวกเขาเข้าร่วมการแข่งขันกีฬาโอลิมปิกฤดูหนาวครั้งแรกในโอลิมปิกฤดูหนาว 2002 ประเทศไทยเข้าร่วมการแข่งขันโอลิมปิกฤดูหนาว 2006 แต่ไม่ได้เข้าร่วมการแข่งขันโอลิมปิกฤดูหนาว 2010 ทำให้โซชีเป็นการเข้าร่วมการแข่งขันโอลิมปิกฤดูหนาวครั้งที่สามของพวกเขา กีฬาฤดูหนาวชนิดเดียวที่ประเทศไทยเคยแข่งขันมาก่อนคือ สกีข้ามทุ่ง ทีมประเทศไทยที่แข่งขันในโซชี ประกอบด้วยนักกีฬา 2 คน ได้แก่ คเณศ สุจริตกุล และวาเนสซา วนากร ทั้งคู่แข่งขันในสกีลงเขา คเณศ สุจริตกุลได้รับเลือกให้เป็นผู้ถือธงในพิธีเปิดและพิธีปิด
สกีลงเขา.
ประเทศไทยมีนักกีฬาสองคน (ชายหนึ่งคน และหญิงหนึ่งคน) ในตำแหน่งที่ผ่านการคัดเลือก ตามการจัดสรรโควตาขั้นสุดท้ายที่ประกาศเมื่อวันที่ 20 มกราคม ค.ศ. 2014 ประเทศไทยมีนักกีฬาชายที่ผ่านเกณฑ์สองคน และเลือกส่งหนึ่งคนที่เกิดในประเทศไทยและผ่านเข้ารอบจากการแข่งขันในหลายรายการ คเณศ สุจริตกุล อายุ 21 ปี ในช่วงการแข่งขันโอลิมปิกที่โซชี วันที่ 19 กุมภาพันธ์ คเณศ สุจริตกุล เข้าร่วมการแข่งขันสลาลอมยักษ์ โดยเขาทำเวลาได้ 1 นาที 37.82 วินาที และ 1 นาที 37.24 วินาที เขาทำเวลารวมได้ 3 นาที 15 วินาที อยู่ในอันดับที่ 65 จากนักกีฬา 72 คนที่แข่งขันจบ วันที่ 22 กุมภาพันธ์ เขาแข่งขันสลาลอมไม่จบ
วาเนสซา วานากร นักไวโอลินคลาสสิกที่รู้จักในชื่อ วาเนสซา เมย์ และมีพ่อเป็นคนไทย ได้เข้าแข่งขันเพื่อประเทศโดยใช้นามสกุลพ่อของเธอ เธอมีอายุ 35 ปีในช่วงการแข่งขัน วาเนสซา วานากร ผ่านเข้ารอบในวันสุดท้ายของรอบคัดเลือก โดยดูจากผลงานการแข่งขันสี่รายการที่สโลวีเนีย ต่อมา สหพันธ์สกีนานาชาติ ตัดสินว่าการแข่งขันดังกล่าวมีการจัดฉากขึ้น เพื่อให้เธอได้รับคะแนนตามจำนวนที่จำเป็นต่อการเข้าร่วมการแข่งขันที่โซชี แต่ศาลอนุญาโตตุลาการกีฬาได้พลิกคำตัดสินของสหพันธ์สกีนานาชาติ โดยส่วนหนึ่งเป็นเพราะไม่สามารถหา "หลักฐานของการบงการใด ๆ โดย วาเนสซา วานากร เอง" ให้เป็นที่พอใจต่อศาลฯ ได้ คณะกรรมการโอลิมปิกสากล ยืนยันผลการแข่งขันโอลิมปิกของ วาเนสซา วานากร ในเวลาต่อมา และในวันที่ 24 กุมภาพันธ์ ค.ศ. 2016 สหพันธ์สกีนานาชาติออกแถลงการณ์ขอโทษต่อสาธารณชนต่อ วาเนสซา วานากร และจ่ายเงิน "ตามความเหมาะสม" ให้แก่เธอสำหรับค่าเสียหาย วันที่ 18 กุมภาพันธ์ วานากรลงแข่งขันรายการเดียวของเธอ ซึ่งก็คือสลาลอมยักษ์ เธอทำเวลาได้ 1 นาที 44.86 วินาที และ 1 นาที 42.11 วินาที เธอทำเวลารวมได้ 3 นาที 26.97 วินาที เธอจบการแข่งขันในอันดับที่ 67 ซึ่งเป็นอันดับสุดท้ายในบรรดานักกีฬาที่จบการแข่งขัน แม้ว่าจะมีนักกีฬาอีก 22 คนที่แข่งขันไม่จบก็ตาม โดยเธอทำเวลาได้ช้ากว่าผู้ชนะเลิศ ทินา เมซ จากสโลวีเนียกว่า 50 วินาที
วัดพระพุทธบาทตากผ้า

วัดพระพุทธบาทตากผ้า พระอารามหลวง เดิมเป็นวัดราษฎร์ ได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2516 
ได้รับการยกฐานะเป็นพระอารามหลวงชั้นตรี ชนิดสามัญ เมื่อวันที่ 31 พฤษภาคม พ.ศ. 2521 ตั้งอยู่ในเนื้อที่ประมาณ 175 ไร่ ซึ่งเป็นเนินเขาเตี้ย ๆ อยู่ใกล้ดอย (เขา) 2 ลูกคือ ดอยช้างและดอยเครือ อยู่ห่างจากเมืองลำพูนประมาณ 19 กิโลเมตร เป็นปูชนียสถานที่สำคัญแห่งหนึ่งของจังหวัดลำพูน หรือของภาคเหนือ
ปัจจุบัน วัดพระพุทธบาทตากผ้า วรวิหาร เป็นศูนย์กลางที่สำคัญของการศึกษาพระปริยัติธรรม ทั้งแผนกนักธรรม และบาลี ของพระภิกษุสามเณรในภาคเหนือ นอกจากนี้แล้ว ทางวัดได้จัดให้มีการปฏิบัติธรรมควบคู่ไปกับการศึกษา ได้จัดตั้งสำนักวิปัสสนากรรมฐานขึ้น เพื่อเป็นที่ปฏิบัติธรรมสำหรับพระภิกษุสามเณร อุบาสก อุบาสิกา และผู้สนใจทั่วไป
ตำนานวัดพระพุทธบาทตากผ้า.
ตำนาน วัดพระพุทธบาทตากผ้า ได้กล่าวไว้ว่าในสมัยพุทธกาล สมเด็จพระสัมมาสัมพุทธะเจ้าได้เสด็จมาโปรดเวไนยสัตว์ในดินแดนสุวรรณภูมิ (ประเทศไทยในปัจจุบัน) พระองค์ได้เสด็จไปในที่ต่าง ๆ กระทั่งเสด็จถึงบริเวณวัดพระพุทธบาทตากผ้าแห่งนี้ซึ่งเป็นผาลาด จึงได้ทรงอธิษฐานประทับรอยพระพุทธบาทลง ณ ที่แห่งนี้ เพื่อเป็นที่สักการบูชาของมวลเทวดาและมนุษย์ทั้งหลายและพระองค์ได้ตรัสให้พระอานนท์เอาจีวรไปตากบนผาลาด ใกล้บริเวณที่ประทับ ซึ่งปรากฏเป็นรอยเลือนลางอยู่ ดังนั้น วัดนี้จึงได้ชื่อว่า “วัดพระพุทธบาทตากผ้า” มาถึงทุกวันนี้
จดหมายเหตุสำคัญ.
วันที่ 2 มกราคม พ.ศ. 2505 พระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พร้อมด้วยสมเด็จพระนางเจ้ารำไพพรรณี พระบรมราชินี ทรงนำเสด็จพระราชอาคันตุกะ พระเจ้ากรุงเดนมาร์ก และพระราชินี เสด็จมานมัสการพระพุทธบาทตากผ้า และเสด็จเยี่ยมประชาชนที่มารอเฝ้าชมพระบารมีอยู่รอบ ๆ บริเวณวิหารพระพุทธบาท โดยเสด็จออกจากประตูทิศใต้ ดำเนินไปถึงศาลาการเปรียญตะวันตก เสด็จเข้าไปพักผ่อนพระราชอิริยาบถและทรงเสวยพระกระยาหารกลางวัน ณ ที่นั้น พร้อมกับได้ทรงลงพระปรมาภิไธย ซึ่งทางวัดได้จัดทูลเกล้าถวาย แล้วเสด็จฯ กลับพระตำหนักภูพิงค์ราชนิเวศน์
วิภาวี ดีคาบาเลส

จ่าอากาศโทหญิง วิภาวี ดีคาบาเลส (ชื่อเล่น: เพ็ชร์ 31 กรกฎาคม พ.ศ. 2534 –) เป็นนักกีฬาจักรยานทีมชาติไทย ผู้ได้รับรางวัลเหรียญทอง จากการแข่งจักรยานในซีเกมส์ 2013 ประเภทดาวน์ฮิลล์หญิง ที่จัดขึ้น ณ กรุงเนปยีดอ ประเทศพม่า
ประวัติ.
วันที่ 11 มิถุนายน พ.ศ. 2554 ในการแข่งขันจักรยานเสือภูเขาชิงแชมป์เอเชีย ครั้งที่ 17 ที่เมืองซูโจว ประเทศจีน วิภาวีได้รับเหรียญทองจากการแข่งประเภทดาวน์ฮิลล์ ทั่วไปหญิง
วันที่ 11 พฤษภาคม พ.ศ. 2556 ในการแข่งจักรยานเสือภูขาชิงแชมป์เอเชีย ประจำปี 2556 ที่เมืองเฉิงตู ประเทศจีน วิภาวีได้รับเหรียญเงินจากการแข่งประเภทดาวน์ฮิลล์หญิง และในวันที่ 14 ธันวาคม ของปีเดียวกันนี้ ในการแข่งขันจักรยานในซีเกมส์ 2013 ที่จัดขึ้น ณ ประเทศพม่า วิภาวีได้รับเหรียญทองจากการแข่งประเภทดาวน์ฮิลล์หญิง โดยทำเวลาได้ 2 นาที 37.707 วินาที นับเป็นความสำเร็จ หลังจากการฝึกซ้อมอย่างหนักร่วม 5 เดือน
วันที่ 26 มกราคม พ.ศ. 2557 ในการแข่งขันจักรยานเสือภูเขาชิงแชมป์ประเทศไทย ประจำปี 2557 ที่จัดขึ้น ณ อำเภอแม่สาย จังหวัดเชียงราย วิภาวีได้รับเหรียญทองจากการแข่งประเภทดาวน์ฮิลล์
วิภาวี สามารถคว้ารางวัลชนะเลิศการแข่งขันจักรยานชิงแชมป์ประเทศไทย ประเภทเสือภูเขาดาวน์ฮิลล์ ได้ถึง 10 สมัยติดต่อกัน
ชีวิตส่วนตัว.
วิภาวี ดีคาบาเลส มีบิดาชื่อ แซวัน ดีคาบาเลส ส่วนมารดาชื่อ เมตตา (คมยส) ดีคาบาเลส นอกจากนี้ วิภาวียังเป็นลูกพี่ลูกน้องกับอรเณศ ดีคาบาเลส ชื่อเล่น ริชชี่ ซึ่งเป็นนักแสดงหญิงนางเอกภาพยนตร์"คู่กรรม"
กลุ่มอาการหลงผิดว่าตายังคงอยู่

กลุ่มอาการหลงผิดว่าตายังคงอยู่ (ตัวย่อ PES) รวมความเจ็บปวดที่ตาและการเกิดประสาทหลอนทางตา หลังจากที่เอาตาข้างใดข้างหนึ่งออกโดยการควักลูกตา (enucleation) หรือการควักเนื้อในลูกตา (evisceration)
อาการ.
คนไข้จำนวนมากเกิดอาการหลงผิดหลังจากที่เอาลูกตาอออก รวมทั้ง
พยาธิกำเนิด.
ความรู้สึกและความเจ็บปวดในอวัยวะที่ไม่มี.
ความเจ็บปวดและความรู้สึกอื่น ๆ ในอวัยวะที่ไม่มี เกิดจากความเปลี่ยนแปลงในระบบประสาทกลางที่เกิดขึ้นเนื่องจากการตัดประสาท (denervation) จากอวัยวะใดอวัยวะหนึ่ง 
แต่ว่า ความเจ็บปวดในตาที่ไม่มีเกิดขึ้นน้อยกว่าการเจ็บปวดในอวัยวะอื่นเช่นแขนขาเป็นต้นที่ไม่มี
ความเจ็บปวดในแขนขาที่ตัดออกมีอัตราความชุกประมาณ 50% ถึง 78% เปรียบเทียบกับความเจ็บปวดในลูกตาที่เอาออกประมาณ 30%
เชื่อกันว่า ความเปลี่ยนแปลงในคอร์เทกซ์ที่มีแผนที่ภูมิลักษณ์ของเนื้อเยื่อรับความรู้สึก (คือใน cortical homunculus) จุดใกล้กับอวัยวะที่ตัดออกไป มีส่วนเกี่ยวข้องกับการเกิดขึ้นของความเจ็บปวดและความรู้สึกอื่น ๆ ในอวัยวะที่ไม่มี
เหตุผลที่มีคนไข้ที่มีความเจ็บปวดในตาที่ไม่มี น้อยกว่าคนไข้ที่มีความเจ็บปวดในแขนขาที่ไม่มี อาจจะเป็นเพราะระบบรับความรู้สึกทางกายมีเขตแผนที่ภูมิลักษณ์ของลูกตาที่เล็กกว่าของแขนขา
สำหรับผู้ที่ตัดแขนขาออก งานวิจัยหลายงานพบว่าบางคน 
มีสหสัมพันธ์ระหว่างความเจ็บปวดในอวัยวะที่จะตัดออกก่อนผ่าตัด กับความเจ็บปวดในอวัยวะที่ไม่มีหลังผ่าตัด
มีความสัมพันธ์ที่สำคัญระหว่างความเจ็บปวดก่อนผ่าตัดตาและอาการปวดหัว กับความรู้สึกทั้งที่ประกอบด้วยความเจ็บปวดและไม่ประกอบด้วยความเจ็บปวดในตาที่ไม่มีหลังผ่าตัด 
แต่ว่าด้วยข้อมูลที่มีอยู่ ยังยากที่จะตัดสินว่า อาการปวดศีรษะและความเจ็บปวดที่ตาก่อนผ่าตัดเป็นเหตุของการเกิดขึ้นของความรู้สึกในตาที่ไม่มี หรือว่า อาการปวดศีรษะและความเจ็บปวดที่ตาก่อนผ่าตัด และความรู้สึกในตาที่ไม่มีหลังผ่าตัด ล้วนแต่เป็นผลที่เกิดขึ้นมาจากเหตุอย่างอื่น
อย่างไรก็ดี งานวิจัยในมนุษย์ได้แสดงแล้วว่า ความเจ็บปวดที่เกิดขึ้นในช่วงงานวิจัย นำไปสู่การจัดระเบียบใหม่อย่างรวดเร็วของคอร์เทกซ์รับความรู้สึกทางกาย (somatosensory cortex) 
งานวิจัยนี้อาจจะบอกเป็นนัยว่า ความเจ็บปวดที่เกิดขึ้นก่อนการผ่าตัดและหลังการผ่าตัดอาจจะเป็นเหตุสำคัญเหตุหนึ่งในการจัดระเบียบใหม่ของคอร์เทกซ์รับความรู้สึกทางกาย และการเกิดขึ้นของความรู้สึกในอวัยวะที่ไม่มี
ภาพหลอนทางตา.
ทั้งการควักลูกตาออก (enucleation) และความเสียหายในเรตินา นำไปสู่ปรากฏการณ์ต่าง ๆ ในคอร์เทกซ์สายตาที่รับข้อมูลทางตา
คือ การยับยั้งประสาทที่เกิดจากการหลั่งสาร GABA ลดลง และการกระตุ้นคอร์เทกซ์สายตาเนื่องจากการหลั่งสารกลูตาเมตก็เพิ่มขึ้น ตามมาด้วยความไวต่อสิ่งเร้าทางตา และแม้กระทั่งการทำงานที่เกิดขึ้นเอง โดยไม่มีสัญญาณกระตุ้นที่ส่งไปจากตา ในคอร์เทกซ์สายตา 
เชื่อกันว่า การทำงานที่ไม่มีเหตุในคอร์เทกซ์สายตาที่ตาไม่ได้ส่งข้อมูลประสาทไปให้แล้ว เป็นประสาทสัมพันธ์ (neural correlate) คือเป็นเหตุของภาพหลอนทางตา
เชิงอรรถและอ้างอิง.
<templatestyles src="Reflist/styles.css" />
PES

PES หรือ Pes อาจหมายถึง 
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
คอร์เทกซ์รับความรู้สึก

คำว่า คอร์เทกซ์รับความรู้สึก  อาจหมายถึงคอร์เทกซ์รับความรู้สึกทางกายปฐมภูมิ
หรืออาจหมายถึงคอร์เทกซ์ปฐมภูมิและทุติยภูมิของประสาทสัมผัสต่าง ๆ (ซึ่งแต่ละชนิดมีสองคอร์เทกซ์ คือในสมองซีกซ้ายและขวา)
รวมทั้งคอร์เทกซ์สายตา (visual cortex) ในสมองกลีบท้ายทอย, คอร์เทกซ์การได้ยิน (auditory cortex) ในสมองกลีบขมับ,
คอร์เทกซ์การได้กลิ่นปฐมภูมิ (primary olfactory cortex) ซึ่งอยู่ที่ uncus ของ Piriform cortex ซึ่งเป็นส่วนของคอร์เทกซ์กลีบขมับ,
คอร์เทกซ์การลิ้มรส (gustatory cortex) ซึ่งเป็นส่วนของ insular cortex,
และคอร์เทกซ์รับความรู้สึกทางกายปฐมภูมิ (primary somatosensory cortex) ซึ่งอยู่ที่ด้านหน้าของสมองกลีบข้าง
ส่วนด้านหน้าต่อจากคอร์เทกซ์รับความรู้สึกทางกายปฐมภูมิก็คือคอร์เทกซ์รับความรู้สึกทางกายสัมพันธ์ (somatosensory association cortex)
ซึ่งประสานข้อมูลความรู้สึกจากคอร์เทกซ์รับความรู้สึกทางกายปฐมภูมิ (รวมทั้งอุณหภูมิและแรงกดเป็นต้น)
เพื่อที่จะสร้างความเข้าใจเกี่ยวกับวัตถุที่กำลังสัมผัส
ส่วนด้านล่างของสมองกลีบหน้ามีป่องกลิ่น (olfactory bulb) ซึ่งรับข้อมูลความรู้สึกจากเส้นประสาทรับกลิ่นแล้วส่งข้อมูลนั้นไปยังเขตต่าง ๆ ในสมอง
แต่ว่า ข้อมูลของกลิ่นทั้งหมดไม่ได้ไปทางคอร์เทกซ์รับกลิ่นอย่างเดียว 
มีการส่งใยประสาทรับกลิ่นบางส่วนไปยังโครงสร้างต่าง ๆ ในระบบลิมบิกโดยตรง
และบางส่วนก็ส่งไปยังเขตเหนือเบ้าตา (supraorbital) ของสมองกลีบหน้า
การเชื่อมต่อกับระบบลิมบิกโดยตรงแบบนี้ เป็นเอกลักษณ์ของระบบรับกลิ่น
เขตคอร์เทกซ์ที่เกี่ยวข้องกับการได้ยิน การเห็น การได้กลิ่น และการรับความรู้สึกทางกาย (คือความรู้สึกสัมผัสและการรับรู้อากัปกิริยาเป็นต้น)
อยู่ที่ด้านข้างของร่องด้านข้าง (lateral fissure) และด้านหลังของร่องกลาง (central sulcus)
ซึ่งก็คือ อยู่ไปทางส่วนหลังของสมอง
ส่วนเขตคอร์เทกซ์ที่เกี่ยวข้องกับการลิ้มรสอยู่ที่ด้านหน้าของร่องกลาง
ให้สังเกตว่า ร่องกลางนั้นแบ่งคอร์เทกซ์สั่งการปฐมภูมิ (primary motor cortex ซึ่งอยู่ที่รอยนูนก่อนร่องกลางที่ด้านหลังของสมองกลีบหน้า)
จากคอร์เทกซ์รับความรู้สึกทางกาย (ซึ่งอยู่บนรอยนูนหลังร่องกลางที่ด้านหน้าของสมองกลีบข้าง)
คอร์เทกซ์รับความรู้สึกทางกายมีหน้าที่เกี่ยวกับความรู้สึกทางกาย สิ่งเร้าทางตา และแผนการเคลื่อนไหว
เชิงอรรถและอ้างอิง.
<templatestyles src="Reflist/styles.css" />
รายชื่อธงในประเทศเอกวาดอร์

<ns>0</ns>
 <revision>
 <parentid>12102096</parentid>
 <timestamp>2025-02-04T03:53:34Z</timestamp>
 <contributor>
 <username>CommonsDelinker</username>
 </contributor>
 <comment>แทนที่ภาพ Ec-z-nan.png ด้วย Bandera_del_cantón_Nangaritza.png โดย CommonsDelinker เนื่องจาก : จากวิกิมีเดียคอมมอนส์</comment>
 <origin>12127887</origin>
 <model>wikitext</model>
 <format>text/x-wiki</format>
เบื้องล่างนี้แสดงข้อมูลธงต่างๆ ที่ใช้ในเอกวาดอร์ สำหรับเนื้อหาเกี่ยวกับธงชาติสามารถศึกษาได้จากบทความธงชาติเอกวาดอร์
วรนันท์ จันทรัศมี

วรนันท์ จันทรัศมี (ชื่อเล่น:จุ้มจิ้ม) เกิดเมื่อวันที่ 12 สิงหาคม พ.ศ. 2528 เป็นอดีตนักแสดงชาวไทย และ นักธุรกิจชาวไทย
ประวัติ.
วรนันท์ เป็นลูกสาวคนโตของ คุณเนตร จันทรัศมี เจ้าของศูนย์การค้าไดอาน่า คอมเพล็กซ์ หาดใหญ่ในเครือพิธานกรุ๊ป จบการศึกษาคณะเศรษฐศาสตร์ มหาวิทยาลัยธรรมศาสตร์ เกียรตินิยมอันดับ 1 ปัจจุบัน นอกจากสวมบทบาทดารา พิธีกร ยังรับตำแหน่งผู้จัดการฝ่ายการตลาดและพัฒนาธุรกิจ ดูแลด้านการตลาด 
ด้านชีวิตส่วนตัว สมรสกับ ภัทร จึงกานต์กุล อดีตผู้ประกาศข่าวช่อง 7 ทายาทเจ้าสัว บริษัท เบน-เฮอร์ โปรดักส์ เข้าพิธีวิวาห์เมื่อวันที่ 24 พฤศจิกายน 2561 , มีบุตร-ธิดาฝาแฝดด้วยกัน 2 คน
พรพิชญ์ พัฒนกุลเลิศ

พรพิชญ์ พัฒนกุลเลิศ (เกิด 25 สิงหาคม พ.ศ. 2497) เป็นนักการเมืองสตรีชาวไทย อดีตสมาชิกสภาผู้แทนราษฎรจังหวัดนราธิวาส 3 สมัย สังกัดพรรคประชาธิปัตย์
ประวัติ.
แพทย์หญิงพรพิชญ์ พัฒนกุลเลิศ เกิดเมื่อวันที่ 25 สิงหาคม พ.ศ. 2497 เป็นบุตรของนายวัลลภ กับ นางจริยา พึ่งธรรมเดช สำเร็จการศึกษา แพทยศาสตรบัณฑิต จาก จุฬาลงกรณ์มหาวิทยาลัย (ร่วมรุ่นคณะกับ เอนก เหล่าธรรมทัศน์) และ รัฐศาสตรมหาบัณฑิต จาก มหาวิทยาลัยธรรมศาสตร์
งานการเมือง.
แพทย์พรพิชญ์เคยรับราชการเป็นแพทย์หญิงที่โรงพยาบาลนราธิวาส ก่อนที่จะเข้าสู่วงการการเมือง ด้วยการเป็นสมาชิกสภาเทศบาลเมืองนราธิวาส ในปี พ.ศ. 2533 ซึ่งต่อมา ได้รับเลือกตั้งเป็นสมาชิกสภาผู้แทนราษฎรครั้งแรกในเดือนกันยายน พ.ศ. 2535 สังกัดพรรคประชาธิปัตย์ และได้รับเลือกเรื่อยมา รวม 3 ครั้ง 
สมาชิกสภาผู้แทนราษฎร.
แพทย์หญิงพรพิชญ์ พัฒนกุลเลิศ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
อนันต์ สุขสันต์

จ่าสิบเอก อนันต์ สุขสันต์ (เกิด 11 กุมภาพันธ์ พ.ศ. 2478) อดีตหัวหน้าพรรคพิทักษ์ไทย อดีตสมาชิกสภาผู้แทนราษฎรจังหวัดชัยนาท 5 สมัย และอดีตสมาชิกสภาผู้แทนราษฎรแบบบัญชีรายชื่อ
ประวัติ.
อนันต์ เกิดเมื่อวันที่ 11 กุมภาพันธ์ พ.ศ. 2478 เป็นบุตรนายปั่น นางสมบูรณ์ สุขสันต์ ด้านครอบครัวสมรสกับนางมะลิ สุขสันต์ มีบุตร-ธิดา 4 คน 
สำเร็จการศึกษาระดับปริญญาโท จากมหาวิทยาลัยสุโขทัยธรรมาธิราช นอกเหนือจากการเป็นนักการเมืองแล้ว ยังประกอบธุรกิจส่วนตัวเป็นเจ้าของธุรกิจอสังหาริมทรัพย์ ทำธุรกิจเกี่ยวกับการซื้อ-ขายจัดสรรที่ดิน และทำธุรกิจหมู่บ้านจัดสรรหลายรุ่น
งานการเมือง.
จ่าสิบเอก อนันต์ ในอดีตเคยรับราชการทหาร ต่อมาเข้าสู่วงการการเมือง ด้วยการเป็นสมาชิกสภาผู้แทนราษฎรครั้งแรกใน พ.ศ. 2512 ไม่สังกัดพรรคการเมือง และได้รับเลือกเรื่อยมา รวม 5 ครั้ง ในสังกัดพรรคพิทักษ์ไทย พรรคกิจสังคม พรรคชาติไทย ตามลำดับ
จ่าสิบเอก อนันต์ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 57 สังกัดพรรคไทยรักไทย เมื่อ พ.ศ. 2544 แต่ไม่ได้รับเลือกตั้ง ต่อมานายประชา มาลีนนท์ ลาออก จ่าสิบเอกอนันต์ จึงได้รับเลื่อนขึ้นมาเป็นแทน
จ่าสิบเอก อนันต์ เคยลงสมัครรับเลือกตั้งสมาชิกวุฒิสภา ในปี พ.ศ. 2549 แต่ไม่ได้รับเลือกตั้ง
จ่าสิบเอก อนันต์ เคยเป็นกรรมการบริหารพรรคธรรมสังคม ในปี พ.ศ. 2517
จ่าสิบเอก อนันต์ เคยถูกกล่าวหาในคดีร่วมกันฆ่าศรายุทธ ชะนะกุล อดีต ส.ส.ชัยนาท แต่เขาพ้นจากความผิดในคดีดังกล่าว
สมาชิกสภาผู้แทนราษฎร.
จ่าสิบเอก อนันต์ สุขสันต์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
ลิซา เฮด

ร้อยเอกหญิง ลิซา เจด เฮด (30 พฤศจิกายน ค.ศ. 1981 — 19 เมษายน ค.ศ. 2011) เป็นนายทหารกองทัพอังกฤษ เธอเป็นเจ้าหน้าที่ทำลายล้างวัตถุระเบิดหญิงคนแรกที่ถูกสังหารในขณะปฏิบัติหน้าที่ เธอเสียชีวิต ณ วันที่ 19 เมษายน ค.ศ. 2011 ขณะอายุได้ 29 ปี ภายหลังจากการได้รับบาดเจ็บอย่างสาหัสเมื่อครั้งเข้าประจำการในประเทศอัฟกานิสถาน ในช่วงที่เธอเสียชีวิต ร้อยเอกหญิงเฮดเป็นนายทหารหญิงคนแรกและเป็นเจ้าหน้าที่หญิงชาวอังกฤษคนที่สองที่เสียชีวิตในประเทศอัฟกานิสถาน นับตั้งแต่ปี ค.ศ. 2001 ต่อจากซาราห์ ไบรอันท์ และเป็นสมาชิกของกองกำลังติดอาวุธที่เสียชีวิตในลำดับที่ 364 
เธอเกิดที่ฮัดเดอร์สฟิลด์ เวสต์ยอร์คเชียร์ และได้เข้าเรียนที่วิทยาลัยกรีนเฮด รวมถึงเข้าศึกษาสาขาชีววิทยามนุษย์ที่มหาวิทยาลัยฮัดเดอร์สฟิลด์ ก่อนที่จะเข้าศึกษาต่อที่โรงเรียนนายร้อยทหารบกแซนด์เฮิร์ทซ์ เธอได้เข้าประจำการในประเทศอิรัก และอัฟกานิสถานในฐานะเจ้าหน้าที่ประสานงานการขนส่งทางอากาศกับเหล่าพลาธิการ ก่อนที่จะได้รับการโอนไปยังกองทหารหน่วยทำลายล้างวัตถุระเบิด (อีโอดี) 321 กรมสรรพาวุธวัตถุระเบิดที่ 11 เหล่าพลาธิการ ร่วมกับผู้ที่เธอเคยร่วมประจำการในไอร์แลนด์เหนือ โดยเธอได้รับการเคลื่อนพลไปยังอัฟกานิสถานในวันที่ 27 มีนาคม ค.ศ. 2011 ที่ซึ่งเธอเป็นผู้ชำนาญด้านการทำลายล้างวัตถุระเบิดและประสบความสำเร็จในฐานะ "ผู้ปฏิบัติการกู้ภัยคุกคามจากระเบิดแสวงเครื่องระดับสูง"
เธอได้รับบาดเจ็บสาหัสในนาห์ร-อี-ซาราจ์ ที่จังหวัดเฮลมานด์เมื่อวันที่ 18 เมษายน ค.ศ. 2011 ซึ่งเป็น 22 วันหลังจากที่เข้ามาในอัฟกานิสถานเป็นครั้งที่สอง ในขณะที่พยายามที่จะยับยั้งการทำงานของระเบิดแสวงเครื่องที่อยู่รวมกันเป็นกลุ่ม ซึ่งแหล่งที่มาของฝ่ายจำเลยกล่าวว่า ได้มีการวางไว้เพื่อล่อให้ผู้เชี่ยวชาญด้านการทำลายล้างวัตถุระเบิดเข้ามาทำการเก็บกู้ โดยเธอได้ทำการปลดชนวนไปหนึ่งลูก แต่แล้วลูกที่สองก็ได้ระเบิดออกไปแบบเป็นลูกโซ่ แขนและขาของเธอได้หายไปเกือบทั้งหมดจากการระเบิด เธอได้รับการเคลื่อนย้ายโดยเฮลิคอปเตอร์ไปยังแคมพ์เบสชัน ที่ลัชการ์กาห์ เพื่อเตรียมบินกลับไปยังโรงพยาบาลควีนเอลิซาเบธ ที่เบอร์มิงแฮม กระทั่งเธอได้เสียชีวิต ณ ที่แห่งนั้นในวันรุ่งขึ้น
งานศพของเธอได้จัดขึ้นในวันที่ 6 พฤษภาคม ค.ศ. 2011 ที่โบสถ์ฮัดเดอร์สฟิลด์ปาริช ซึ่งทหารกองเกียรติยศจากกองทหารของเธอ ได้จัดแถวย่างก้าวเป็นขบวนแห่ศพและนำโลงศพของเธอเข้าไปในโบสถ์ ผู้คนกว่า 1,000 ชีวิตได้เข้าร่วมพิธีศพ ซึ่งรวมถึงครอบครัว, มิตรสหาย, บุคลากรทางทหาร และประชาชนพลเมืองในฮัดเดอร์สฟิลด์
ณรงค์ศักดิ์ เบี้ยทอง

ณรงค์ศักดิ์ เบี้ยทอง นักกีฬาเรือพายทีมชาติไทย เกิดที่จังหวัดปทุมธานี
ประวัติ.
ณรงค์ศักดิ์ เบี้ยทอง ชื่อเล่น โอ๊ด เกิดวันที่ 16 มีนาคม พ.ศ. 2537 ตำบลหนองสามวัง อำเภอหนองเสือ จังหวัดปทุมธานี โอ๊ดตอนเด็กชอบเล่นฟุตบอล แต่เปลี่ยนมาเล่นกีฬาเรือพายตอนเป็นผู้ใหญ่ ได้เดินทางไปแข่งขันในต่างประเทศมากมาย เช่น ประเทศสิงคโปร์ ประเทศจีน
การศึกษาตอนประถมศึกษาที่โรงเรียนวัดปทุมนายก มัธยมศึกษาศึกษาที่โรงเรียนหนองเสือวิทยาคม จ.ปทุมธานี ปัจจุบันศึกษาที่ สถาบันการพลศึกษา วิทยาเขตลำปาง
โอ๊ด ยังเป็นญาติกับ ลูกตั้ม - ธวัชชัย ทองอินทร์ เดอะ คอมเมเดียน ไทยแลนด์ ซีซั่นที่ 2 โดยเป็นญาติทางคุณตา โดยคุณตาของโอ๊ด ก็นามสกุล ทองอินทร์ พ่อของ ลูกตั้ม เป็นนักร้องท้องถิ่นในจังหวัดนครนายกและทั่วประเทศ
สฺยง เฉาจง

สฺยง เฉาจง  เป็นนักมวยสากลอาชีพชาวจีน
ประวัติ.
สฺยง เฉาจง เกิดเมื่อวันที่ 3 ตุลาคม พ.ศ. 2525 ที่เขตปกครองตนเองชนชาติจ้วงและม้ง เหวินซาน มณฑลยูนนาน มีเชื้อสายม้ง นับเป็นนักมวยสากลอาชีพคนแรกของจีนที่ได้ครองตำแหน่งแชมป์โลก โดยเป็นแชมป์โลกของสภามวยโลก (WBC) ในรุ่นสตอร์วเวท (105 ปอนด์)
สฺยง เฉาจง สามารถป้องกันตำแหน่งไว้ได้ทั้งหมด 2 ครั้ง ก่อนจะเสียตำแหน่งให้แก่ โอสบัลโด โนโบอา นักมวยชาวเม็กซิกันในต้นปี พ.ศ. 2557
ยุคสามกัปสุดท้าย

ยุคสามกัปสุดท้าย  เป็นความเชื่อทางอันตวิทยาของลัทธิบัวขาว และได้สืบทอดมาจนกลายเป็นคำสอนหลักของลัทธิอนุตตรธรรมในปัจจุบัน 
ความเชื่อนี้ระบุว่าในช่วงปลายกัป พระแม่องค์ธรรมได้แบ่งธรรมกาล (陽) ออกเป็น 3 ยุค คือ คือยุคเขียวของพระทีปังกรพุทธเจ้า ยุคแดงของพระศากยมุนีพุทธเจ้า ซึ่งสิ้นสุดไปแล้ว และปัจจุบันคือยุคขาวของพระเมตไตรยพุทธเจ้า
พัฒนาการ.
ศาสนาพุทธในประเทศจีนมีความเชื่อว่าโลกกำลังเข้าสู่ยุคเสื่อมเนื่องจากเป็นช่วงปลายกัป ลัทธิบัวขาวซึ่งเกิดขึ้นสมัยราชวงศ์หยวนได้รับความเชื่อนี้แล้วนำมาพัฒนาต่อว่า เพื่อช่วยเหลือสรรพสัตว์ให้พ้นทุกข์ พระแม่องค์ธรรมได้แบ่งธรรมกาลออกเป็น 3 ยุค คือ คือยุคเขียว ยุคแดง และยุคขาว แต่ละยุคได้ส่งพระพุทธเจ้ามาปกครองแตกต่างกัน เพื่อทำหน้าที่ฉุดช่วยสรรพสัตว์ โดยยุคเขียวเป็นของพระทีปังกรพุทธเจ้า ยุคแดงของพระศากยมุนีพุทธเจ้า และยุคขาวของพระเมตไตรยพุทธเจ้าซึ่งจะมาถึงในอนาคต เมื่อสิ้นสุดแต่ละยุคจะมีงานชุมนุมชื่อหลงหัวฮุ่ย  จัดขึ้นที่วิมานของพระแม่องค์ธรรม เพื่อให้ผู้ที่บรรลุธรรมในแต่ละยุคได้มาประชุมร่วมฉลองกันและถวายรายงานต่อพระแม่องค์ธรรม ความเชื่อนี้ได้สืบทอดและพัฒนาต่อมาในลัทธิเซียนเทียนเต้าและลัทธิอนุตตรธรรมตามลำดับ
ลัทธิอนุตตรธรรมยังได้ผสานความเชื่อเรื่องสามกัปสุดท้ายเข้ากับความเชื่อเรื่องไตรรัตน์ โดยถือว่าแต่ละยุคมีลัญจกรและสัจจคาถากำกับแต่งต่างกัน ดังนี้
กฎบัตรโอลิมปิก

กฎบัตรโอลิมปิก  เป็นระเบียบและแนวปฏิบัติสำหรับการจัดกีฬาโอลิมปิกและขบวนการโอลิมปิก (Olympic Movement) แก้ไขเพิ่มเติมครั้งล่าสุดคือเมื่อวันที่ 17 กรกฎาคม 2020 ระหว่างการประชุมคณะกรรมการโอลิมปิกสากล ครั้งที่ 136 ซึ่งจัดขึ้นโดยการประชุมทางวิดีโอ คณะกรรมการโอลิมปิกสากล (IOC) ได้ตกลงรับกฎบัตรนี้ซึ่งประมวลหลักการ ระเบียบ และข้อบังคับพื้นฐานเอาไว้ในภาษาฝรั่งเศสและภาษาอังกฤษอันเป็นภาษาราชการของกฎบัตร
ความมุ่งหมาย.
ตลอดประวัติศาสตร์โอลิมปิก กฎบัตรโอลิมปิกได้ใช้เป็นเครื่องตัดสินความขัดแย้งทางโอลิมปิกเสมอมา และดังที่กำหนดไว้ในคำปรารภ กฎบัตรมีความมุ่งหมายอยู่ 3 ประการ คือ
องค์ประกอบ.
กฎบัตรโอลิมปิกประกอบด้วยเนื้อความ 61 ข้อ จัดเป็น 6 หมวด พรรณนารายละเอียดเกี่ยวกับระเบียบและแนวปฏิบัติทั้งหลายที่เกี่ยวข้อง ส่วนสำคัญมีดังนี้
หมวดนี้คือแนวทางของการเป็นสมาชิก การประชุม และแนวทางหลักการของคณะกรรมการโอลิมปิกสากล (IOC)
หมวดนี้จะกล่าวถึง (มาตรการและการลงโทษ ขั้นตอนการลงโทษ และการระงับข้อพิพาท)
มาโมรุ ซามูราโงจิ

มาโมรุ ซามูราโงจิ (; โรมาจิ: "Samuragōchi Mamoru") (เกิด 21 กันยายน 1963) เป็นนักแต่งเพลงชาวญี่ปุ่น จากจังหวัดฮิโรชิมะ ได้ชื่อว่าเป็นผู้แต่งดนตรีประกอบวิดีโอเกม "เรซิเดนต์อีวิล Dual Shock Ver." ในปี 1998 และ "โอนิมูฉะ วอร์ลอร์ด" ในปี 2001 สื่อมวลชนตั้งฉายาให้ว่าเขาเป็น "เบโทเฟนแห่งยุคติจิตอล" จากคำกล่าวอ้างว่าเขาสามารถแต่งเพลงได้ ทั้งที่หูหนวก
เรื่องราวของเขาเป็นที่สนใจในช่วงเดือนกุมภาพันธ์ 2014 เมื่อมีข่าวว่า ดนตรีที่เขาประพันธ์ขึ้นทั้งหมดนั้น ล้วนเป็นผลงานของผู้อื่น โดยเป็นผลงาน ทากาชิ นีงากิ (; โรมาจิ: "Takashi Niigaki") นักแต่งเพลงที่ได้รับการว่าจ้าง และยังถูกเปิดเผยด้วยว่า เรื่องที่ว่าเขาเป็นไมเกรนมาตั้งแต่เด็กจนกระทั่งสูญเสียการได้ยิน และใช้ความพยายามฝึกฝนการแต่งเพลงทั้งที่หูหนวกนั้น ล้วนเป็นเรื่องแต่งขึ้น ที่จริงแล้วซามูราโงจิแกล้งทำเป็นหูหนวก เพื่อให้เรื่องราวน่าสนใจ
เอื้องศรีเชียงดาว

เอื้องศรีเชียงดาว (ชื่อวิทยาศาสตร์: "Sirindhornia pulchella") เป็นกล้วยไม้ดิน ใบเดี่ยว มีจุดประสีแดงแกมม่วงทั้งใบ ดอกออกเป็นช่อยาว ออกดอกในเดือนพฤษภาคม – มิถุนายน เป็นไม้ถิ่นเดียวในประเทศไทย พบครั้งแรกโดย ดร. สันติ วัฒฐานะ และ ดร. ปิยะเนตร สุขสถาน เมื่อ พ.ศ. 2544 ที่ดอยเชียงดาว จังหวัดเชียงใหม่ ชื่อสกุลตั้งตามพระนามาภิไธยของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วอลเลย์บอลหญิงในโอลิมปิกฤดูร้อน 2012

วอลเลย์บอลหญิงในโอลิมปิกฤดูร้อน 2012 เป็นการแข่งขันวอลเลย์บอลหญิง จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 13 นับตั้งแต่ปี ค.ศ. 1964 จัดการแข่งขันระหว่างวันที่ 28 กรกฎาคม ถึง 11 สิงหาคม 2012 ที่อีเลส คอร์ต เอ็กฮิตบิชั่น เซนเตอร์ โดยวอลเลย์บอลหญิงทีมชาติบราซิล สามารถคว้าเหรียญทองไปครองได้เป็นสมัยที่ 2
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
เอื้องศรีประจิม

เอื้องศรีประจิม (ชื่อวิทยาศาสตร์: "Sirindhornia mirabilis") เป็นกล้วยไม้ดิน ใบเดี่ยว มีจุดประสีแดงแกมม่วงทั้งใบ ดอกออกเป็นช่อยาว ออกดอกในเดือนพฤษภาคม เป็นไม้ถิ่นเดียวในประเทศไทยและใกล้สูญพันธุ์ พบครั้งแรก ดร. ปิยเกษตร สุขสถาน เมื่อ 10 มิถุนายน พ.ศ. 2544 ที่ดอยหัวหมด จังหวัดตาก ชื่อสกุลตั้งตามพระนามาภิไธยของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
พลับพลา (พืช)

พลับพลาหรือพลองส้ม กะปกกะปู หลายหรือหมากกอม ชื่อวิทยาศาสตร์: "Microcos tomentosa" เป็นไม้ยืนต้นในวงศ์ Tiliaceae หรือ Malvaceae ไม้พุ่มหรือไม้ยืนต้นขนาดเล็ก เปลือกสีน้ำตาลเข้มจนออกดำ ลำต้นเรียบมีสะเก็ดเล็กน้อย อาจมีพูพอน เปลือกมีความเหนียว ลอกออกได้ ใบเดี่ยว สีเขียว มีขนเป็นหนามแข็ง และขนสั้นสีน้ำตาลปกคลุม ดอกช่อ ออกเป็นกระจุกตามซอกใบ กลีบดอกสีเหลืองอมเทาหรือสีเหลืองอ่อน เกสรตัวผู้สีเหลืองจำนวนมาก ผลเดี่ยว เมล็ดเดียวแข็ง กลม สีเขียวมีขนสั้นปกคลุม เปลือกผลเหนียว แก่แล้วผิวเป็นสีดำ มีเมล็ดแข็งเพียงเมล็ดเดียว มีเส้นใยหุ้มเมล็ด กระจายพันธุ์ตั้งแต่ศรีลังกา อินเดีย และเกาะชวา 
ใบนำมามวนยาสูบ เนื้อไม้เหมาะสำหรับทำตู้ เปลือกมีเส้นใยมาก ใช้ทำเชือกได้ ผลรับประทานได้ ในอินเดียใช้รักษาอาการอาหารไม่ย่อย แก้ไทฟอยด์ ท้องเสีย และแผลในปาก ไต้หวันใช้ใบชงน้ำดื่มแก้อาหารไม่ย่อย ในอินโดจีนนำใบมาย่างไฟแล้วต้มน้ำดื่มเป็นยาขับพยาธิ ทางภาคใต้ของไทย แก่นใช้ผสมกับตัวยาอื่นๆ ต้มน้ำดื่ม แก้หืด
โรงเรียนเพชรพิทยาคม (จังหวัดชลบุรี)

โรงเรียนเพชรพิทยาคม  ตั้งอยู่ที่ 170/17 หมู่ 9 ถนนสุขุมวิท ตำบลบ้านสวน อำเภอเมือง จังหวัดชลบุรี 20000 สังกัดสำนักงานคณะกรรมการส่งเสริมการศึกษาเอกชน(สช)
ประวัติ.
โรงเรียนเพชรพิทยาคม เป็นโรงเรียนเอกชน มีอาคารทั้งหมด 7 อาคาร เป็นอาคารไม้สองชั้นจำนวน 4 อาคาร อาคารตึกสองชั้นครึ่ง 1 อาคาร อาคารตึกสามชั้น 1 อาคาร อาคารตึกสี่ชั้น 1 อาคาร มีห้องเรียน 21 ห้องเรียน และห้องประกอบอื่นๆ คือ ห้องศูนย์ทักษะ ห้องสมุด ห้องคอมพิวเตอร์ ห้องดนตรี - นาฏศิลป์ ห้องประชุมเล็ก ห้องพยาบาล ห้องสหกรณ์ร้านค้า อาคาร 7 อาคาร นี้ตั้งเรียงรายชิดรั้วโรงเรียนด้านข้าง และด้านหลังเป็นรูปตัวยู (U) เหลือที่ว่างตรงกลางใช้เป็นสนามกีฬา และที่สำหรับเข้าแถวเคารพธงชาติตอนเช้าของนักเรียน
โรงเรียนเพชรพิทยาคม ได้รับอนุญาตให้จัดตั้งขึ้นเมื่อวันที่ 17 พฤษภาคม พ.ศ. 2506 โดยมีนางสมคิด คงเพชรวิเศษ เป็นผู้รับใบอนุญาต ผู้จัดการ มีนางกัญญา คงเพชรวิเศษ เป็นครูใหญ่ คนปัจจุบัน
สีฟันกระบือ

สีฟันกระบือ หรือขนหนอนสะเหล่า ชื่อวิทยาศาสตร์: "Bridelia tomentosa" เป็นไม้พุ่มในวงศ์ Phyllanthaceae กิ่งอ่อนมีขน เปลือกสีน้ำตาลปนเทา แตกเป็นร่องตื้นตามความยาวของลำต้น ใบเดี่ยว ดอกช่อ ออกตามซอกใบ ดอกแยกเพศแต่อยู่ในช่อเดียวกัน ผลเดี่ยว กลม ผิวเรียบเป็นมัน สีเขียว สุกแล้วเป็นสีดำ ใบใช้ต้มน้ำดื่มเป็นยาถ่าย รากต้มเป็นยาบำรุงร่างกาย หลังคลอดบุตร
ความเป็นพิษต่อระบบนิเวศ

ความเป็นพิษต่อระบบนิเวศ  เป็นเรื่องของการศึกษาด้านนิเวศพิษวิทยา (ซึ่งเป็นคำผสมของคำว่านิเวศวิทยา กับพิษวิทยา) โดยอิงความเป็นไปได้ด้านชีวภาพ, สารเคมี หรือความเครียดทางกายภาพที่ส่งผลกระทบต่อระบบนิเวศ ความเครียดดังกล่าวอาจเกิดขึ้นในสภาพแวดล้อมทางธรรมชาติที่ความหนาแน่น, ความเข้มข้น หรือในระดับสูงพอที่จะทำลายชีวเคมีธรรมชาติ, สรีรวิทยา, พฤติกรรม และการปฏิสัมพันธ์ของสิ่งมีชีวิตที่มีอยู่ในระบบนิเวศ
ความเป็นพิษต่อระบบนิเวศได้รับการกำหนดให้เป็น "สาขาของนิเวศพิษวิทยาที่เกี่ยวข้องกับการศึกษาผลกระทบที่เป็นพิษ ที่เกิดจากมลพิษทางธรรมชาติหรือการสังเคราะห์ ซึ่งส่งผลต่อองค์ประกอบของระบบนิเวศ, สัตว์ (รวมถึงมนุษย์), พืชและจุลินทรีย์ในสิ่งแวดล้อมที่สำคัญ"
จตุรงค์ โกลิมาศ

จตุรงค์ โกลิมาศ ชื่อเล่น เอ็กซ์ (เกิด 28 ตุลาคม พ.ศ. 2512) เป็นนักร้อง และนักแสดงชาวไทย เป็นหนึ่งในสมาชิกวงบอยแบนด์ชื่อว่า ไฮแจ็ค สังกัด อาร์.เอส. โปรโมชั่น ส่วนผลงานละครแสดงละครโทรทัศน์เรื่องแแรกคือเรื่อง ตองหนึ่ง ทางช่อง 7
ลีกภูมิภาค ดิวิชัน 2 ฤดูกาล 2557

ลีกภูมิภาค ดิวิชั่น 2 หรือที่รู้จักในชื่อ เอไอเอส ลีกภูมิภาค ดิวิชั่น 2 ประจำฤดูกาล 2557 เป็นการแข่งขันฟุตบอลลีกระดับที่ 3 ของประเทศไทย โดยจัดแบ่งการแข่งขันเป็น 6 ลีกตามภูมิภาค โดยจะคัดเลือกทีมชนะเลิศและรองชนะเลิศของแต่ละภูมิภาค เพื่อให้ได้ 12 สโมสร มาแข่งในระบบลีกอีกครั้ง โดยอันดับที่ 1-4 จะได้เลื่อนชั้นไปสู่ ไทยลีกดิวิชั่น 1 
ฤดูกาล 2557 มีสโมสรเข้าร่วมแข่งขัน 83 ทีม แบ่งเป็น 6 กลุ่ม ได้แก่
โดยเริ่มทำการแข่งขันเปิดฤดูกาลในวันศุกร์ที่ 14 กุมภาพันธ์ 2557 เป็นต้นไป
กลุ่มภาคเหนือ (14 ทีม).
ตารางคะแนน.
"แก้ไขล่าสุด วันอาทิตย์ที่ 21 กันยายน พ.ศ. 2557"
กลุ่มภาคตะวันออกเฉียงเหนือ (14 ทีม).
ตารางคะแนน.
"แก้ไขล่าสุด วันอาทิตย์ที่ 21 กันยายน พ.ศ. 2557"
กลุ่มภาคกลางตะวันออก (14 ทีม).
ตารางคะแนน.
"แก้ไขล่าสุด วันอาทิตย์ที่ 21 กันยายน พ.ศ. 2557"
กลุ่มภาคกลางตะวันตก (14 ทีม).
ตารางคะแนน.
"แก้ไขล่าสุด วันอาทิตย์ที่ 21 กันยายน พ.ศ. 2557"
กลุ่มกรุงเทพฯ และภาคกลาง (14 ทีม).
ตารางคะแนน.
"แก้ไขล่าสุด วันอาทิตย์ที่ 21 กันยายน พ.ศ. 2557"
กลุ่มภาคใต้ (13 ทีม).
ตารางคะแนน.
"แก้ไขล่าสุด วันอาทิตย์ที่ 21 กันยายน พ.ศ. 2557"
ลีกภูมิภาค ดิวิชั่น 2 รอบ แชมเปี้ยนส์ ลีก.
สำหรับการแข่งขัน ลีกภูมิภาค ดิวิชัน 2 รอบแชมเปี้ยนส์ ลีก ในฤดูกาล 2557 ได้เปลี่ยนแปลงกติกาเล็กน้อย โดยจะคัดเลือกทีมชนะเลิศและรองชนะเลิศของแต่ละภูมิภาค รวม 12 สโมสร ไม่มีการเพลย์ออฟ หลังจากนั้นทำการแบ่งการแข่งขันเป็น 2 กลุ่ม กลุ่มละ 6 ทีม และคัดเอาที่ 1 และ 2 ของแต่ละกลุ่ม รวม 4 ทีม เพื่อได้เลื่อนชั้นไปสู่ดิวิชั่น 1 เช่นเดิม
ซึ่งเมื่อวันเสาร์ที่ 27 กันยายน 2557 ที่ผ่านมาได้มีพิธีการจับสลากการแข่งขันฟุตบอลลีกภูมิภาค ดิวิชัน 2 รอบแชมเปี้ยนส์ ลีก ฤดูกาล 2557 จัดขึ้นที่สวนสาธารณะหนองประจักษ์ จังหวัดอุดรธานี
ตารางคะแนน กลุ่ม A.
"แก้ไขล่าสุด วันเสาร์ที่ 13 ธันวาคม พ.ศ. 2557"
ตารางคะแนน กลุ่ม B.
"แก้ไขล่าสุด วันเสาร์ที่ 13 ธันวาคม พ.ศ. 2557"
รอบชิงอันดับที่ 3.
"รวมผลสองนัด สุโขทัย เอฟซี ชนะ 5–4."
รอบชิงชนะเลิศ.
"รวมผลสองนัด เสมอ 1–1. ประจวบ เอฟซี ชนะด้วยกฏยิงประตูทีมเยือน."
คลิฟฟ์ เคอร์ติส

คลิฟฟอร์ด วิเวียน เดวอน "คลิฟฟ์" เคอร์ติส  เป็นนักแสดงชาวนิวซีแลนด์เชื้อสายชนพื้นเมืองมาวรี มีผลงานการแสดงภาพยนตร์ฮอลลีวูดที่รับบทบาทเป็นคนเชื้อสายต่าง ๆ หลากหลาย ทั้งชาวลาตินอเมริกา ชาวอาหรับ ชาวอินเดีย
เคอร์ติสเกิดที่เมืองโรโตรัว อยู่ชายฝั่งทางตอนเหนือของเกาะเหนือ ประเทศนิวซีแลนด์ สืบเชื้อสายมาจากชาวมาวรีเผ่า เตอาราวา เริ่มงานแสดงจากการแสดงละครเวทีหลังจากจบมัธยมปลาย มีผลงานภาพยนตร์เรื่องแรกในปี 1993 จากบทเล็ก ๆ ในเรื่อง "The Piano" ผลงานกำกับของเจน แคมเปียน และเริ่มมีชื่อเสียงในระดับนานาชาติจากภาพยนตร์เรื่อง "Whale Rider" ในปี 2002 ผลงานกำกับของนิกี คาโร โดยรับบทเป็นพ่อของคีชา แคสเซิล-ฮิวส์ ตั้งแต่ปี 2015 ถึง 2017 เขารับบทเป็น Travis Manawa ในซีรีส์ดราม่าสยองขวัญของ AMC เรื่อง Fear the Walking Dead
เขาเป็นเจ้าของร่วมของบริษัทผลิตภาพยนตร์อิสระสัญชาตินิวซีแลนด์ Whenua Films
รายพระนามพระประมุขทิเบต

สมเด็จพระจักรพรรดิแห่งทิเบต.
ราชวงศ์ยาร์ลุง.
ต้นราชวงศ์คือยาชีแจ็นโป และได้กลายเป็นจักรวรรดิทิเบตตั้งแต่ในสมัยของซงแจ็นกัมโป
ราชวงศ์ฮอชูด.
เป็นราชวงศ์ของชาวมองโกลที่เข้ามาปกครองทิเบตตั้งแต่ปี 1642 ต่อจากราชวงศ์จังปา และล่มสลายลงในปี 1717
องค์ทะไลลามะ.
ตั้งแต่อดีตจนถึงปัจจุบัน มีองค์ทะไลลามะทั้งหมด 14 องค์ โดย 2 พระองค์แรกเกิดจากการสถาปนาย้อนหลังขององค์ทะไลลามะ องค์ที่ 3 ส่วนทะไลลามะพระองค์แรกที่มีอำนาจเหนือทิเบตอย่างแท้จริงคือทะไลลามะ องค์ที่ 5
ไพศาล จันทรภักดี

ไพศาล จันทรภักดี (เกิด 25 มีนาคม พ.ศ. 2492) อดีตสมาชิกสภาผู้แทนราษฎรจังหวัดเพชรบูรณ์ 7 สมัย
ประวัติ.
นายไพศาล จันทรภักดี เกิดเมื่อวันที่ 25 มีนาคม พ.ศ. 2492 เป็นบุตรของนายเม่งเตี้ยง และ นางเป๋า จันทรภักดี สำเร็จการศึกษา สัตวแพทยศาสตรบัณฑิต จาก มหาวิทยาลัยเกษตรศาสตร์ การศึกษามหาบัณฑิต สาขาบริหารการศึกษา จาก มหาวิทยาลัยนเรศวร
งานการเมือง.
ไพศาล เคยดำรงตำแหน่งเป็น กรรมการผู้จัดการบริษัทเพชรบูรณ์ทำไม้ จำกัด ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรก ใน พ.ศ. 2522 สังกัดพรรคเสรีธรรม (พ.ศ. 2522) ซึ่งได้รับเลือกตั้งในครั้งดังกล่าว และได้รับเลือกเรื่อยมาจนถึง พ.ศ. 2548 รวม 7 สมัย 
พ.ศ. 2550 เขาถูกตัดสิทธิ์ทางการเมือง เป็นระยะเวลา 5 ปี เนื่องจากเป็นกรรมการบริหารพรรคไทยรักไทย
ในปี พ.ศ. 2555 ไพศาลได้สมัครเข้าร่วมงานกับพรรคเพื่อไทย
สมาชิกสภาผู้แทนราษฎร.
ไพศาล จันทรภักดี ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ
ปิยะ อังกินันทน์

ปิยะ อังกินันทน์ (5 ตุลาคม พ.ศ. 2476 - 25 กันยายน พ.ศ. 2562) อดีตสมาชิกสภาผู้แทนราษฎรจังหวัดเพชรบุรี 6 สมัย
ประวัติ.
นายปิยะ อังกินันทน์ เกิดเมื่อวันที่ 5 ตุลาคม พ.ศ. 2476 เป็นบุตรชายของนายผาด อังกินันทน์ และ นางบุญยวด อังกินันทน์ และเป็นพี่ชายของนายยุทธ อังกินันทน์ สำเร็จการศึกษาระดับปริญญาตรี ศิลปศาสตรบัณฑิต สาขารัฐศาสตร์ จาก มหาวิทยาลัยรามคำแหง สมรสครั้งแรกกับนางอุไร (สิ่ม) อังกินันทน์ มีบุตร-ธิดา รวม 3 คน 1.นายสุขสันต์ (โป๋) อังกินันทน์ รองนายก อบจ. เพชรบุรี 2.นางปานจิต (น้อง) ชิ้นศิริ 3.นายชัยยะ(ปราย) อังกินันทน์ นายก อบจ. เพชรบุรี 2 สมัย และสมรสครั้งที่สองกับนางสุคัณธา (ตุ่ม) อังกินันทน์ มีบุตร-ธิดา 1 คน คือ นางสาวปิยะนาต (แจม) อังกินันทน์ ปลัดอำเภอ
วันที่ 26 กันยายน 2562 ประภัตร โพธสุธน อดีตรัฐมนตรีช่วยว่าการกระทรวงเกษตรและสหกรณ์ เป็นประธานในพิธีน้ำหลวงพระราชทานอาบศพ พร้อมอัญเชิญโกศแปดเหลี่ยมพระราชทาน นายปิยะ อังกินันทน์ ณ วัดมหาธาตุฯ และเวลา 20.00 น.ได้มีพิธีพระราชทานพิธีธรรมสวดพระอภิธรรมในพระบรมราชานุเคราะห์ พระบาทสมเด็จพระวชิรเกล้าเจ้าอยู่หัว 
งานการเมือง.
ปิยะ เคยเป็นพนักงานธนาคาร ที่ธนาคารออมสิน สาขาท่ายาง ต่อมา เข้าสู่วงการการเมือง ด้วยการเป็น สมาชิกสภาจังหวัด เมื่อ พ.ศ. 2500 ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรก ใน พ.ศ. 2512 สังกัดพรรคสหประชาไทย แต่ได้รับเลือกตั้งในครั้งต่อมา (พ.ศ. 2518) และได้รับเลือกเรื่อยมาจนถึง พ.ศ. 2539 รวม 6 สมัย 
ปิยะ เคยร่วมก่อตั้งพรรคชาติประชาธิปไตย กับพลเอกเกรียงศักดิ์ ชมะนันทน์ ในปี พ.ศ. 2525 ต่อมาได้รับแต่งตั้งเป็นผู้คุมเสียงในสภาของพรรค หรือเทียบได้กับประธาน ส.ส.
สมาชิกสภาผู้แทนราษฎร.
ปิยะ อังกินันทน์ ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
เอ็มทีเอส โอเชียนอส

เอ็มทีเอส โอเชียนอส เป็นเรือยาว153 เมตร ความเร็ว18.5 นอต ผู้โดยสารจุ 550 คน ลูกเรือ 250 คน เป็นเรือที่ฝรั่งเศสสร้างและกรีกเป็นเจ้าของสร้างเมือ12 กรกฎาคม พ.ศ. 2494(ค.ศ.1952) โดยเมื่อ 4 สิงหาคม พ.ศ. 2533(ค.ศ.1991) ได้จมลงที่นอกชายฝั่งตะวันออกของแอฟริกาใต้ เรือแรกที่ได้มาช่วยเหลือคือ กองทัพเรือแอฟริกาใต้ กับ กองทัพอากาศแอฟริกาใต้ โดย 15 นาทีสุดท้ายของการจมของเรือถูกจับในวิดีโอและออกอากาศโดยข่าวเอบีซี(ABC new)
ซากเรือ.
อยู่ในระดับความลึกระหว่าง 92 เมตร (302 ฟุต) และ 97 เมตร (318 ฟุต) แต่ยากต่อการสำรวจเพราะกระแสน้ำแรงและมีฉลาม
เสี้ยน

เสี้ยน ดงเสี้ยน หรือมะเขือเผาะ ชื่อวิทยาศาสตร์: "Discospermum singulare" เป็นพืชในวงศ์ Rubiaceae เป็นไม้ยืนต้นขนาดเล็ก เปลือกแตกเป็นร่อง หูใบรูปสามเหลี่ยม ดอกขนาดเล็กออกเป็นช่อกระจุกสั้นตามซอกใบ สีเขียวอ่อน ผลมีเนื่อหลายเมล็ดสีม่วงดำ พบตั้งแต่อินเดีย เทือกเขาหิมาลัย อินโดจีน ไทย ไปจนถึงบอร์เนียว ชาวกูบูใน เกาะสุมาตรานำไปพืชชนิดนี้ไปย่างไฟต้มน้ำดื่มแทนกาแฟ และเรียกเครื่องดื่มนี้ว่าโกปีกูบูหรือกาแฟกูบู
ปีแนบอง

ปีแนบอง หรือ ปีแนดือกอ (ชื่อวิทยาศาสตร์: "Iguanura geonomiformis") เป็นพืชในวงศ์ปาล์ม เป็นปาล์มแตกกอขนาดเล็ก ดอกแยกเพศแต่ไม่แยกต้น ใบประกอบแบบขนนก ผลอ่อนสีขาว สุกแล้วเป็นสีแดง พบในภาคใต้ของไทยไปจนถึงรัฐซาราวัก เมล็ดใช้รับประทานแทนหมากแต่คุณภาพต่ำกว่า ยอดอ่อนรับประทานได้ รากและใบใช้เป็นยาคุมกำเนิด
เขาควายไม่หลูบ

เขาควายไม่หลูบ หรือ เขาควายไม่ว้องหรือโงบ ชื่อวิทยาศาสตร์: "Uncaria homomalla" เป็นพืชในวงศ์ Rubiaceae เป็นไม้รอเลื้อยเนื้อแข็ง กิ่งอ่อนเป็นสี่เหลี่ยม มีขนปกคลุม ดอกช่อออกที่ปลายยอด มีริ้วประดับย่อยระหว่างดอก ดอกรูปร่างเหมือนดอกเข็ม สีเขียวหรือเหลือง ผลเป็นแคปซูลแห้ง เมล็ดมีปีก กระจายพันธุ์ตั้งแต่อินเดียไปจนถึงอินโดจีน และเกาะสุมาตรา ในอินโดจีนใช้เปลือกกินแทนหมาก แก้ไข้ ในเวียดนามเคยใช้ชงน้ำดื่มแทนน้ำชา
ลำโพงม่วง

ลำโพงม่วง ชื่อวิทยาศาสตร์: "Datura stramonium" เป็นพืชในวงศ์ Solanaceae แตกกิ่งน้อย ต้นตั้งตรง วงกลีบดอกเป็นรูปหลอด สีขาวหรือสีม่วงซีด ผลเป็นกระเปาะทรงกลม ผิวมีหนามสั้น หรือผิวเรียบ ทุกส่วนของพืชมีสารอัลคาลอยด์ชนิดโทรเพนในระดับอันตราย ได้แก่ อะโทรปีน, ไฮออสไซยามีนและสโคโพลามีน
อูเลอ กึนนาร์ ซูลชาร์

อูเลอ กึนนาร์ ซูลชาร์ ([ˈûːlə ˈɡʉ̂nːɑr ˈsûːlʂæːr] ; เกิดวันที่ 26 กุมภาพันธ์ ค.ศ. 1973) เป็นชาวนอร์เวย์ เคยเป็นกองหน้าของสโมสรฟุตบอลแมนเชสเตอร์ยูไนเต็ด และเจ้าของฉายาเพชฌฆาตหน้าทารก และเป็นสุดยอดตำนานซูเปอร์ซับ (supersub) ตัวสำรองพลิกเกม ล่าสุดเป็นหัวหน้าผู้ฝึกสอนของเบชิกทัชในซือเปร์ลีก และเขาเคยเป็นผู้จัดการทีมสโมสรฟุตบอลคาร์ดิฟฟ์ซิตี, ม็อลเดอในฟุตบอลลีกของประเทศนอร์เวย์ และแมนเชสเตอร์ยูไนเต็ดในพรีเมียร์ลีก ต่อจากโชเซ มูรีนโย
การทำงานในฐานะผู้จัดการ.
แมนเชสเตอร์ยูไนเต็ด.
ซูลชาร์กลายเป็นผู้จัดการทีมแมนเชสเตอร์ยูไนเต็ดคนแรกที่สามารถเริ่มคุมทีมและชนะ 8 เกมรวด โดย 6 เกมเป็นการคุมทีมเตะในพรีเมียร์ลีกและอีก 2 เกมในถ้วยเอฟเอคัพ และซูลชาร์ยังทำสถิติในการเริ่มคุมทีมแล้วชนะรวดในพรีเมียร์ลีกเท่ากับการ์โล อันเชลอตตี สมัยคุมทีมเชลซี และแป็ป กวาร์ดิออลา ที่คุมทีมแมนเชสเตอร์ซิตี ที่เคยทำเอาไว้ที่ 6 เกมอีกด้วย
ในฤดูกาล 2020–2021 ซูลชาร์ยังสร้างสถิติใหม่ไร้พ่ายในการเป็นทีมเยือนและเป็นทีมอันดับ 2 ที่ดีที่สุดในอังกฤษ ในรายการยุโรปสามารถแก้เกมกลับจากการเป็นทีมตามยอดทีมอย่างเอซี มิลาน ทำให้เป็นตัวเต็งในรายการแข่งขันยูโรปาลีกอีกด้วย
ในการให้สัมภาษณ์สื่อ ซูลชาร์ถือว่าเป็นผู้จัดการทีมที่มีคารมคมคายอย่างหาจับตัวได้ยาก มีวาทศิลป์เป็นเลิศในการตอบคำถาม การเลือกใช้คำพูดแง่บวกช่วยปลุกใจลูกทีม และสามารถซื้อใจผู้บริหารทีมได้ จนได้รับการยกย่องจากทีมคู่แข่งขันในพรีเมียร์ลีกอยู่เนือง ๆ โดยมารับงานกุนซือชั่วคราวแทนโชเซ มูรีนโย สุดท้ายทำผลงานได้ดีจึงเป็นผู้จัดการทีมถาวรของแมนเชสเตอร์ยูไนเต็ด ต่อมาซูลชาร์ถูกปลดออกจากตำแหน่งผู้จัดการทีมแมนเชสเตอร์ยูไนเต็ดหลังพ่ายให้กับวอตฟอร์ด โดยทำผลงานได้อย่างน่าผิดหวัง สามารถชนะได้เพียงแค่ 2 นัดจาก 8 นัดหลังสุดรวมทุกรายการ
เกียรติยศ.
ผู้จัดการทีม.
แมนเชสเตอร์ยูไนเต็ด
ม็อลเดอ
นพพร ซิลเวอร์โกลด์

นพพร โปรโมชั่น หรือ นพพร ซิลเวอร์โกลด์ ก่อตั้งโดย พนม นพพรในปี พ.ศ. 2540 เป็นค่ายเพลงที่ผลิตผลงานเพลง ลูกทุ่ง, หมอลำ, คันทรี่ป๊อป, ลูกกรุง, สตริงคอมโบ และยังคงความเป็นลูกทุ่งแท้ ๆ ระดับมาตรฐานที่สุด มีศิลปินที่เป็นที่รู้จักอย่าง แมงปอ ชลธิชา, สาลี่ ขนิษฐา, อร อรดี, ลูกปัด พิมพ์ชนก, วี จิราพร, พิมพ์ ญาดา, ณิชา ดารินทร์, จ๊อบ & จอย, สาธิกา สุพรรษา, ชล อภิชาติ, น้องใหม่ เมืองชุมแพ เป็นต้น และศิลปินเป็นเบอร์ 1 ของค่ายนพพรในช่วงแรกคือ สาลี่ ขนิษฐา และต่อมาคือ แมงปอ ชลธิชา ซึ่งโด่งดังประสบความสำเร็จสร้างรายได้ให้กับทางค่ายอย่างมหาศาล
ผลงานรายการโทรทัศน์.
เพลงลูกทุ่ง ถือเป็นต้นกำเนิดของวงการเพลงในเมืองไทยในยุคเริ่มแรก บริษัท นพพร โปรโมชั่นแอนด์พิคเจอร์ จำกัด โดยคุณพนม นพพร จึงได้จัดทำรายการ ชุมทางเสียงทอง ออกอากาศครั้งแรก เมื่อวันศุกร์ที่ 10 เมษายน พ.ศ. 2541 โดยมุ่งหวังที่จะส่งเสริมและรักษาเอกลักษณ์ ของเพลงลูกทุ่งไทยและให้คงความไพเราะไว้ให้คงอยู่สืบไป รวมถึงเป็นการสร้างอาชีพให้กับคนไทย โดยเฉพาะประชาชนคนรุ่นใหม่ที่มี ความสามารถทางด้านการร้องเพลงลูกทุ่ง ซึ่งรายการ ชุมทางเสียงทอง คือรายการประกวดเพลงลูกทุ่ง สำหรับนักร้องสมัครเล่นที่สนใจในการร้องเพลงลูกทุ่ง และมีคณะกรรมการตัดสิน 3 คน อาทิ อาจารย์เนาว์ อนุรักษ์ , อาจารย์ชัยภัทร เงินประเสริฐ , อาจารย์อัศวิน สีทอง และมีผู้ดำเนินรายการถึง 4 คน คือ บริพันธ์ ชัยภูมิ (นก), เบญทราย เทียมเพ็ชร (เบญทราย หุ่นน้อย), กิตติ ปักษี (โอบะ เสียงเหน่อ), จำเริญ รัตนะ โดยรายการนี้ออกอากาศครั้งสุดท้ายเมื่อวันที่ 27 มีนาคม พ.ศ. 2558 และมีการปรับเปลี่ยนรูปแบบรายการเป็น ชุมทางดาวทอง ซึ่งออกอากาศทางช่อง 7HD ทุกวันพฤหัสบดีและวันศุกร์ เวลา 12.45 - 13.45 น. ตั้งแต่เดือนกรกฎาคม 2559 จนถึงปัจจุบัน
รายการ แชมป์เยาวชน คือรายการประกวดเพลงลูกทุ่งประเภทวงดนตรีลูกทุ่งเยาวชน ค้นหาสุดยอดวงดนตรีลูกทุ่งเยาวชนระดับชั้นมัธยมศึกษา และมีคณะกรรมการตัดสิน 3 คน อาทิ อาจารย์เนาว์ อนุรักษ์ , อาจารย์ชัยภัทร เงินประเสริฐ , อาจารย์อัศวิน สีทอง โดยมีผู้ดำเนินรายการ 2 คน คือ บริพันธ์ ชัยภูมิ (นก) และ เบญทราย เทียมเพ็ชร (เบญทราย หุ่นน้อย) ออกอากาศทางสถานีโทรทัศน์โมเดิร์นไนน์ทีวี เริ่มออกอากาศตั้งแต่ 4 เมษายน พ.ศ. 2546 - 25 พฤษภาคม พ.ศ. 2553
รายการ โชว์ชิงแชมป์ คือรายการประกวดของนักร้องมืออาชีพ ที่ผ่านการประกวดร้องเพลงมาหลายเวที ผลิตรายการโดย บริษัท ชินวุฒิ โปรโมชั่น จำกัด (บริษัทในเครือนพพร ฯ) และมีคณะกรรมการตัดสิน 3 คน อาทิ อาจารย์เนาว์ อนุรักษ์ , อาจารย์ชัยภัทร เงินประเสริฐ , อาจารย์อัศวิน สีทอง โดยมีผู้ดำเนินรายการ 2 คน คือ ตุลชัย ธรรมดุษฎี และ มยุรา กีรติโอฬาร ออกอากาศทางช่องไอทีวี ทุกวันพุธและพฤหัสบดี เวลา 13.00 - 14.00 น. ตั้งแต่ปี พ.ศ. 2543 - 2551
รายชื่อนักร้องปัจจุบันภายในค่ายเพลง.
หลังจากที่นพพรซิลเวอร์โกลด์ยุติบทบาทค่ายเพลงไปในปี 2558 ให้หลัง 10 ปีต่อมาทางบริษัทตัดสินใจกลับมาทำธุรกิจเพลงอีกครั้งในนาม นพพร โปรโมชัน (เริ่มดำเนินธุรกิจอีกครั้งวันที่ 13 ก.ค. 2568)
พอร์ตซูดาน

พอร์ตซูดาน (เบจา:) เป็นเมืองและท่าทางตะวันออกของซูดานริมทะเลแดง และเป็นเมืองหลักของรัฐเรดซี พอร์ตซูดานเป็นเมืองท่าหลักของซูดานและเป็นแหล่งที่มาทางการค้าระหว่างประเทศถึงร้อยละ 90 ประชากรโดยประมาณในพอร์ตซูดานจากสำมะโน ค.ศ. 2008 อยู่ที่ 394,561 คน
ในอดีตพอร์ตซูดานเคยเป็นศูนย์กลางกิจกรรมเชิงพาณิชย์ โดยเฉพาะในด้านอุตสาหกรรมการขนส่ง ในคริสต์ศตวรรษที่ 21 พอร์ตซูดานกลายเป็นที่ลี้ภัยสำหรับผู้พลัดถิ่นภายในประเทศ
ประวัติ.
พอร์ตซูดานจัดตั้งขึ้นในช่วง ค.ศ. 1905 ถึง 1909 โดยการบริหารงานของซูดานของอังกฤษ-อียิปต์เพื่อแทนที่ซะวากิน ท่าเรืออาหรับเก่าแก่ที่เต็มไปด้วยปะการัง
ประชากร.
ประชากรส่วนใหญ่เป็นชาวซูดานเชื้อสายอาหรับ โดยรวมชาวเบจาพื้นเมือง และชนกลุ่มน้อยที่มาจากทวีปเอเชียและยุโรป
ริโออาชา

ริโออาชา  เป็นเมืองในประเทศโคลอมเบีย บริเวณปากแม่น้ำรันเชริอา (Ranchería River) และทะเลแคริบเบียน เป็นเมืองหลักของจังหวัดลา กัวฮิรา ก่อตั้งในปี ค.ศ. 1535 ในยุคล่าอาณานิคมเคยมีอุตสาหกรรมไข่มุก ในครึ่งหลังของศตวรรษที่ 20 เป็นเมืองสำคัญขนาดกลาง เป็นเมืองท่าทางทะเล
อีจุน

อี ชัง-ซ็อน (เกิด 7 กุมภาพันธ์ ค.ศ. 1988) รู้จักกันในชื่อ อีจุน เป็นนักแสดง นักร้อง นายแบบ และดีเจชาวเกาหลีใต้ เขามีชื่อเสียงในฐานะอดีตสมาชิกวงบอยแบนด์เกาหลีใต้เอ็มแบล็ก เขามีบทบาทที่โดดเด่นในเรื่อง "กับดง" (2014), "มายฟาเธอร์อิสสเตรนจ์" (2017), "เดอะไซเลนท์ซี" (2021) และ "บัลกาซัล" (2021)
วอลเลย์บอลหญิงในโอลิมปิกฤดูร้อน 2008

วอลเลย์บอลหญิงในโอลิมปิกฤดูร้อน 2008 เป็นการแข่งขันวอลเลย์บอลหญิง จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 12 นับตั้งแต่ปี ค.ศ. 1964 จัดการแข่งขันระหว่างวันที่ 9 ถึง 23 สิงหาคม 2008 ที่แคปิตัล อินดอร์ สเตเดียม และ เป่ยจิง อินซูลิส ออฟ เทคโนโลยี ยิมเนเซียม โดยวอลเลย์บอลหญิงทีมชาติบราซิล สามารถคว้าเหรียญทองไปครองได้เป็นสมัยแรก
การแข่งขันครั้งนี้ยังเป็นครั้งแรกที่ได้เป็นระบบการใช้ลูกบอลในสนาม ให้เปลี่ยนเป็นลูกบอลของบริษัท มิกะซะ ของประเทศญี่ปุ่น รุ่น MVP200
อันดับการแข่งขัน.
<templatestyles src="Col-begin/styles.css"/>
รางวัลส่วนบุคคล.
<templatestyles src="Col-begin/styles.css"/>
ซันบ็อกซ์

ซันบ็อกซ์ เป็นกล่องรับสัญญาณทีวีดาวเทียมที่อาร์เอสเป็นผู้ผลิต โดยสามารถเชื่อมต่อได้ทั้งจานดาวเทียมระบบเคยู แบนด์ ที่มี กว่า 80 ช่อง และจานซี แบนด์ ที่มีกว่า 200 ช่อง ไม่มีรายเดือน ภายใต้สโลแกน ฮิต! คุ้ม! ดี! และได้จับมือกับพันธมิตร ได้แก่ บริษัท บิ๊ก 4 เป็นผู้ผลิตและจัดจำหน่ายกล่องรับสัญญาณทีวีดาวเทียมซัน บ็อกซ์ พร้อมจำหน่ายจานรับสัญญาณ ซึ่งการจัดจำหน่ายของบิ๊ก 4 จะครอบคลุมตัวแทนจำหน่ายจานดาวเทียมทั่วประเทศทั้งร้านค้าส่ง และร้านค้าปลีก นอกจากนี้ยังจับมือกับห้างค้าปลีก เป็นตัวแทนจำหน่ายให้ด้วย ได้แก่ เซเว่นอีเลฟเว่น, บิ๊กซี และเทสโก้ โลตัส
ช่องรายการ.
ในวันที่ 3 กรกฎาคม 2555 อาร์เอสได้เปิดตัวกล่องรับสัญญาณทีวีดาวเทียม ซันบ็อกซ์ ที่สามารถเชื่อมต่อได้ทั้งจานดาวเทียมระบบเคยู แบนด์ ที่มี กว่า 80 ช่อง และจานซี แบนด์ ที่มีกว่า 200 ช่อง
โดยอาร์เอสได้ผลิตรายการเป็นของตัวเองดังต่อไปนี้คือ
วราภรณ์ บุญสิงห์

วราภรณ์ บุญสิงห์ ชื่อเล่น ทราย เป็นผู้รักษาประตูฟุตบอลหญิงทีมชาติไทย ที่ได้รับการยกให้เป็นผู้รักษาประตูมือหนึ่ง และได้รับการยอมรับจากบุคคลในวงการฟุตบอลหญิง ในฐานะผู้รักษาประตูที่มีทักษะด้านต่าง ๆ แบบครบเครื่อง
ประวัติ.
วราภรณ์ บุญสิงห์ มีภูมิลำเนาเดิมอยู่ที่จังหวัดศรีสะเกษ เริ่มเล่นฟุตบอลตั้งแต่เด็ก เนื่องด้วยคิดว่าเป็นสิ่งท้าทาย และในวัยเพียง 12 ปี เธอก็สามารถเป็นตัวแทนเยาวชนของจังหวัดศรีสะเกษเข้าแข่งขันกีฬาเยาวชนแห่งชาติ ครั้งที่ 20 ที่จังหวัดสุโขทัย และได้รับรางวัลเหรียญเงิน โดยในช่วงแรกเธอไม่ได้ทำหน้าที่ในตำแหน่งผู้รักษาประตู หากแต่ทำหน้าที่เป็นผู้เล่นทั่วไป ก่อนที่จะเข้ามารับการคัดเลือกศึกษาต่อที่โรงเรียนกีฬา จังหวัดขอนแก่น ครั้นเมื่อทางโรงเรียนขาดผู้ทำหน้าที่รักษาประตู เธอจึงลองทำหน้าที่ดังกล่าว และสามารถทำได้ดี ก่อนที่จะเกิดความชอบและจริงจังกับตำแหน่งนี้มาโดยตลอด
ครั้นเมื่ออายุ 14 ปี เธอก็ได้รับการเรียกตัวเข้าร่วมชุดเยาวชนรุ่นอายุไม่เกิน 17 ปีทีมชาติไทย เพื่อเข้าร่วมการแข่งฟุตบอลเยาวชนรุ่นอายุไม่เกิน 17 ปี ชิงแชมป์เอเชีย ที่ประเทศเกาหลีใต้ จากนั้นเธอก็ได้ทำหน้าที่ให้แก่ทีมชาติไทยเรื่อยมา ทั้งในชุด 17 ปี, 19 ปี, ปรีโอลิมปิก จนถึงฟุตบอลหญิงทีมชาติไทยชุดใหญ่ โดยเธอได้รับเหรียญทอง ทั้งจากการแข่งกีฬาเยาวชนแห่งชาติ และกีฬาแห่งชาติ รวมถึงซีเกมส์ ที่ซึ่งเธอได้รับทั้งเหรียญทอง, เหรียญเงิน และเหรียญทองแดง
เดือนมกราคม พ.ศ. 2552 วราภรณ์ บุญสิงห์ ได้เป็นหนึ่งในนักกีฬาฟุตซอลหญิงจากวิทยาลัยบัณฑิตเอเชีย เข้าร่วมแข่งขันกีฬามหาวิทยาลัยแห่งประเทศไทย ครั้งที่ 36 ที่จัดขึ้น ณ มหาวิทยาลัยรามคำแหง
วันที่ 9 กันยายน พ.ศ. 2556 วราภรณ์ บุญสิงห์ ได้ทำหน้าที่ในการรักษาประตู ในการแข่งเอเอฟเอฟวีเมนส์แชมเปียนชิพ 2013 ที่จัดขึ้น ณ ย่างกุ้ง ประเทศพม่า โดยได้พบกับทีมชาติเวียดนาม ซึ่งในนัดดังกล่าว ทั้งสองทีมได้เป็นฝ่ายเสมอกันที่ 0-0 ประตู และในวันที่ 15 กันยายน ทีมของเธอได้พบกับทีมชาติออสเตรเลียรุ่นอายุไม่เกิน 19 ปี โดยทีมชาติไทยเป็นฝ่ายแพ้ที่ 2-3 ประตู
ในเดือนธันวาคม พ.ศ. 2556 วราภรณ์ได้ทำหน้าที่เป็นผู้รักษาประตูให้แก่ฟุตบอลหญิงทีมชาติไทย ในการแข่งฟุตบอลในซีเกมส์ 2013 ที่มัณฑะเลย์ ประเทศพม่า โดยในรอบรองชนะเลิศ ทีมของเธอได้พบกับทีมชาติพม่า ซึ่งได้มีการยิงจุดโทษเพื่อหาทีมผู้ชนะ โดยทีมของเธอเป็นฝ่ายชนะที่ 11-10 ประตู รวมถึงในรอบชิงชนะเลิศ ที่ทีมของเธอเป็นฝ่ายชนะทีมชาติเวียดนามซึ่งเป็นแชมป์เก่า และสามารถรับรางวัลเหรียญทองได้สำเร็จ
ลิซ่า ไปรพิศ

อุมา ไพบูลย์พันธ์ (สกุลเดิม: โพธิพิศ) เป็นที่รู้จักกันดีในชื่อ ลิซ่า ไปรพิศ ชื่อเล่น ลิซ่า (เกิด 25 มกราคม พ.ศ. 2519) เป็นนักแสดง, นักร้อง, และนักมายากลชาวไทย มีผลงานเป็นที่รู้จักกันในบทบาท "หงส์" จากซิทคอม "ระเบิดเถิดเทิง"
ประวัติ.
ลิซ่าเกิดเมื่อวันที่ 25 มกราคม พ.ศ. 2519 เข้ามาในวงการบันเทิงด้วยภาพลักษณ์แนวเซ็กซี่ ผลงานเด่นของเธอคือการเป็นนักร้องในค่าย ยูทู เรคคอร์ด
มีผลงานนอกเหนือจากการเป็นนักร้อง และนักมายากลก็คือ การที่ได้มีโอกาสแสดงละครโทรทัศน์ ผลงานที่สร้างชื่อให้กับเธอที่หลายคนจำได้คือซิทคอมเรื่อง ระเบิดเถิดเทิง รับบทเป็น หงส์ ออกอากาศทางสถานีวิทยุโทรทัศน์กองทัพบกช่อง 5 หลังจากนั้นก็มีละครโทรทัศน์ให้ได้ชมอยู่ไม่กี่เรื่อง อาทิ หงส์ฟ้ากับสมหวัง, นางมาร, สะใภ้ซ่าส์ แม่ย่าเฮี้ยน เป็นต้น
วอลเลย์บอลหญิงในโอลิมปิกฤดูร้อน 2004

วอลเลย์บอลหญิงในโอลิมปิกฤดูร้อน 2004 เป็นการแข่งขันวอลเลย์บอลหญิง จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 11 นับตั้งแต่ปี ค.ศ. 1964 จัดการแข่งขันระหว่างวันที่ 14 ถึง 29 สิงหาคม 2004 ที่ฟิลิโรว์ โคอัสโต โซน โอลิมปิก คอมเพล็กซ์ โดยวอลเลย์บอลหญิงทีมชาติจีน สามารถคว้าเหรียญทองไปครองได้เป็นสมัยที่ 2
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
มยุรี พันธนาม

มยุรี พันธนาม ชื่อเล่น ดาว เป็นนักร้องลูกทุ่งหญิง (เกิด 24 มิถุนายน พ.ศ. 2512) เข้าสู่วงการเพลงเมื่อ พ.ศ. 2535 โด่งดังเป็นที่รู้จักในเพลง มีเมียแล้วไม่เอา , แนวหลังยังคอย , แฟนเคยมีแต่เลิกแล้ว , มิน่าล่ะ , แม่เสือสาว เป็นต้น
ประวัติ.
มยุรี พันธนาม ชื่อเล่น ดาว เกิดเมื่อวันที่ 24 มิถุนายน พ.ศ. 2512 นักร้องจากภาคอีสานอีกคนที่มีภูมิลำเนาเดิมตำบลบ้านนาไร่ใหญ่ อำเภอเสนางคนิคม จังหวัดอำนาจเจริญ เป็นบุตรของนายสมบูรณ์และนางเสวย พันธนาม จากบ้านมาทำงานในเมืองกรุงในตำแหน่งหรูคนรับใช้ในบ้าน
รถไฟใต้ดินฝัวชาน

รถไฟใต้ดินฝัวชาน (จีนตัวย่อ: 佛山地铁; จีนตัวเต็ม: 佛山地鐵; อังกฤษ: Foshan Metro) เป็นเส้นทางรถไฟฟ้าใต้ดินในเขตนครฝัวชานและกว่างโจว มณฑลกวางตุ้ง ดำเนินการโดย บริษัทรถไฟฝัวชาน และบางส่วนโดย บริษัทรถไฟใต้ดินกว่างโจว เป็นระบบรถไฟฟ้าแห่งที่ 10 ในประเทศจีนแผ่นดินใหญ่ เริ่มก่อสร้างในปี ค.ศ. 2002 เปิดให้บริการในวันที่ 3 พฤศจิกายน ค.ศ. 2010 โดยปัจจุบันเปิดใช้งาน 1 เส้นทาง อีก 2 เส้นทางกำลังก่อสร้าง
เส้นทางที่ให้บริการ.
สายกว่างฟู (สาย 1).
สายกว่างฟู (สาย 1) เป็นสายที่เชื่อมระหว่างนครฝัวชานและกว่างโจว ดำเนินการโดยบริษัท Guangdong Guangfo Inter-City ลูกครึ่งของบริษัทรถไฟใต้ดินกว่างโจว (51%) และรถไฟใต้ดินฝัวชาน (49%) เปิดให้บริการส่วนแรกในปี ค.ศ. 2010
รถไฟใต้ดินเจิ้งโจว

รถไฟใต้ดินเจิ้งโจว  เป็นเส้นทางรถไฟฟ้าในนครเจิ้งโจว เปิดให้บริการครั้งแรกวันที่ 26 ธันวาคม ค.ศ. 2013 เป็นเส้นทางรถไฟฟ้าแห่งที่ 19 ในประเทศจีน
เส้นทางอื่น ๆ.
เส้นทางอื่น ๆ ที่เป็นโครงการ
เกรือง

เกรือง (ภาษาเขมร: គ្រឿង, ออกเสียง: [krɨəŋ]) เป็นคำภาษาเขมรใช้เรียกส่วนผสมของเครื่องเทศและสมุนไพรที่เป็นเครื่องปรุงพื้นฐานของอาหารเขมร คล้ายกับน้ำพริกแกงในอาหารไทย ส่วนผสมของเกรืองถูกบดให้เข้ากันด้วยครกและสาก ส่วนผสมของเกรืองมีหลายแบบ ขึ้นกับชนิดอาหาร ส่วนใหญ่ประกอบด้วย ตะไคร้ ใบมะกรูด ผิวมะกรูด ข่า ขมิ้น กระเทียม หอมแดง พริกแห้ง กระชาย เกรืองอาจแบ่งตามสีได้เป็น เกรืองเหลือง เขียวหรือแดง ซึ่งนำไปทำอาหารได้ทั้งต้มและผัด
เกรืองเฉพาะอย่าง.
เป็นเกรืองที่ใช้ปรุงอาหารเฉพาะอย่าง มีส่วนผสมที่เพิ่มเข้ามา เช่น "สัมลอร์กาโก"（សម្លរកកូរ) ใส่ข้าวคั่วป่น เกรืองสำหรับอาม็อกเตร็ย（អាម៉ុកត្រី) ใช้เกรืองแดงแต่ไม่ใส่ขมิ้น
เกรืองหลวง.
เกรืองหลวงเป็นเกรืองที่ใช้กับอาหารในวัง ซึ่งจะเพิ่มผักชีและใบมะกรูด ไม่ใส่ผิวมะกรูด แต่เกรืองหลวงบางชนิดก็ไม่ได้ใส่ส่วนผสมสองอย่างนี้ทุกสูตร
เกรืองแบ่งตามสี.
เมื่อแบ่งตามสีจะมีเกรืองสามชนิดคือ เกรืองแดง เขียว และเหลือง ซึ่งความแตกต่างของสีเกิดจากส่วนผสมของเกรืองที่ต่างกัน
วอลเลย์บอลหญิงในโอลิมปิกฤดูร้อน 2000

วอลเลย์บอลหญิงในโอลิมปิกฤดูร้อน 2000 เป็นการแข่งขันวอลเลย์บอลหญิง จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 10 นับตั้งแต่ปี ค.ศ. 1964 จัดการแข่งขันระหว่างวันที่ 16 ถึง 30 กันยายน 2000 ที่ซิดนีย์ เอ็นเตอร์เทเมนท์ เซนเตอร์ โดยวอลเลย์บอลหญิงทีมชาติคิวบา สามารถคว้าเหรียญทองไปครองได้เป็นสมัยที่ 3
รอบสุดท้าย.
รอบก่อนรองชนะเลิศ.
<br>
รอบชิงอันดับที่ 5-8.
<br>
รอบชิงชนะเลิศ.
<br>
อันดับการแข่งขัน.
<templatestyles src="Col-begin/styles.css"/>
หม่อมเจ้าพิศิษฐ์ดิศพงษ์ ดิศกุล

พลโท หม่อมเจ้าพิศิษฐ์ดิศพงษ์ ดิศกุล (9 สิงหาคม พ.ศ. 2448 - 31 มีนาคม พ.ศ. 2509) นายทหารชาวไทย อดีตผู้บัญชาการทหารไทยในสงครามเกาหลีคนแรก, อดีตเจ้ากรมข่าวทหารบก, อดีตผู้บัญชาการโรงเรียนเสนาธิการทหารบก และราชองครักษ์พิเศษ
พระประวัติ.
ชีวิตส่วนองค์.
พลโท หม่อมเจ้าพิศิษฐ์ดิศพงษ์ ดิศกุล มีพระนามลำลองว่า ท่านชายแอ๊ว ประสูติเมื่อวันพุธ แรม 1 ค่ำ เดือน 9 ปีมะเส็ง ตรงกับวันที่ 9 สิงหาคม พ.ศ. 2448 ณ วังสมเด็จพระเจ้าบรมวงศ์เธอ กรมพระยาดำรงราชานุภาพ เชิงสะพานดำรงสถิตย์ ตำบลสามยอด จังหวัดพระนคร เป็นพระโอรสลำดับที่ 20 ในสมเด็จพระเจ้าบรมวงศ์เธอ กรมพระยาดำรงราชานุภาพ ที่ประสูติในหม่อมลำดวน ดิศกุล ณ อยุธยา (สกุลเดิม: วสันตสิงห์)
หม่อมเจ้าพิศิษฐ์ดิศพงษ์ ดิศกุล มีพระเชษฐภคินีร่วมพระมารดา คือ หม่อมเจ้าพัฒนายุคุณวรรณ หม่อมเจ้าสิวลีวิลาศ, หม่อมเจ้าทักษิณาธร และพระขนิษฐาร่วมพระมารดาหม่อมเจ้าสุมณีนงเยาว์
เสกสมรสกับ หม่อมสวาสดิ์ ดิศกุล ณ อยุธยา (เกตุทัต) (22 กันยายน พ.ศ. 2447 - 16 ธันวาคม พ.ศ. 2538) ธิดา พระยาเวียงไนยนฤบาล และคุณหญิงเลื่อน เวียงไนยนฤบาล (จามรมาน) มีบุตรธิดาด้วยกัน 6 คน คือ
ทรงศึกษา.
เบื้องต้นได้ทรงเข้าศึกษาชั้นประถมศึกษาในโรงเรียนสวนกุหลาบวิทยาลัย และต่อมาเมื่อวันที่ 18 มิถุนายน พ.ศ. 2457 ได้ทรงเข้าศึกษาในโรงเรียนนายร้อยทหารบก ขึ้นทะเบียนทหารกองประจำการ เมื่อวันที่ 1 เมษายน พ.ศ. 2466 สำเร็จการศึกษาจากโรงเรียนนายร้อยทหารบก ชั้นมัธยมปีที่ 2 เมื่อ พ.ศ. 2467
การทำงาน.
พลโท หม่อมเจ้าพิสิษฐดิศพงษ์ ดิศกุล เคยดำรงตำแหน่งในคณะทูตทหารบก ต่อมาได้ดำรงตำแหน่งผู้บัญชาการทหารไทย ทำการร่วมรบกับสหประชาชาติ ในกรณีสงครามเกาหลี เมื่อปี พ.ศ. 2493 และทรงเคยดำรงตำแหน่งสำคัญ เช่น
เมื่อปี พ.ศ. 2485 ครั้งยังทรงมีพระยศนายพันโท ทรงได้รับแต่งตั้งเป็นกรรมการควบคุมและจัดการกิจการหรือทรัพย์สินของคนต่างด้าวในภาวะคับขัน
ชีพิตักษัย.
พล.ท. ม.จ.พิสิษฐดิศพงษ์ ดิศกุล สิ้นชีพิตักษัยเมื่อ 31 มีนาคม พ.ศ. 2509 พระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร ใน พ.ศ. 2509
หม่อมเจ้าวราทิวัต จักรพันธุ์

ร้อยเอก หม่อมเจ้าวราทิวัต จักรพันธุ์ (10 กรกฎาคม พ.ศ. 2454 – 9 กรกฎาคม พ.ศ. 2507) เป็นพระโอรสในพระเจ้าวรวงศ์เธอ กรมหมื่นอนุพงษ์จักรพรรดิ์ ประสูติแต่หม่อมโป๊ จักรพันธุ์ ณ อยุธยา เป็นพระนัดดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ กับหม่อมราชวงศ์สว่าง จักรพันธุ์ (ราชสกุลเดิม ศิริวงศ์) และเป็นพระราชปนัดดาในพระบาทสมเด็จพระจอมเกล้าเจ้าอยู่หัว กับสมเด็จพระเทพศิรินทราบรมราชินี 
หม่อมเจ้าวราทิวัต จักรพันธุ์ มียศเป็นนายทหารสัญญาบัตร ร้อยเอก เป็นนายทหารช่างแสง และทรงเคยดำรงตำแหน่งเป็นหัวหน้าพนักงานและวิทยากรด้านปศุสัตว์โรงงานเนื้อสัตว์พระโขนง มีโอรสและธิดา 6 คน หม่อมเจ้าวราทิวัต จักรพันธุ์ สิ้นชีพิตักษัยเมื่อวันที่ 9 ตุลาคม พ.ศ. 2527 สิริชันษา 73 ปี